Iepirkums “Pārtikas produktu piegāde Bauskas apvienības pārvaldei” nolikums
identifikācijas Nr. BAP/2026/2-1/35
CENU APTAUJAS
NOLIKUMS
“Pārtikas produktu piegāde Bauskas apvienības pārvaldei”,
identifikācijas numurs BAP/2026/2-1/35 
Bauskā, Bauskas novadā		Nolikuma datums ir pievienotā elektroniskā paraksta 
un laika zīmoga datums

1. Pasūtītājs
	Nosaukums
	Bauskas novada pašvaldības iestāde 
“Bauskas apvienības pārvalde”

	Juridiskā adrese
	Uzvaras iela 6, Bauska,  Bauskas nov., 
LV-3910

	Reģistrācijas numurs
	50900038281



2. Iepirkuma priekšmets
Pārtikas produktu piegāde Bauskas apvienības pārvaldei, saskaņā ar Tehnisko specifikāciju (1.pielikums).

3. Identifikācijas numurs: BAP/2026/2-1/35 

4. Kontaktpersona:
Bauskas apvienības pārvaldes vadītājas vietniece Dace Šķiliņa, e-pasts: dace.skilina@bauskasnovads.lv , tālr. +371 27234030

5. Piedāvājumu iesniegšana, iesniegšanas veids un termiņš:	
5.1. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai;
5.2. Iepirkuma priekšmets netiek dalīts daļās. Pretendents piedāvājumu iesniedz par visu iepirkuma priekšmeta apjomu.
5.3. Pretendents savu piedāvājumu iesniedz elektroniski līdz 2026. gada 23. septembrim plkst. 12:00, nosūtot uz e-pasta adresi:  bauska.parvalde@bauskasnovads.lv. 
5.4. Pretendents piedāvājumu paraksta ar drošu elektronisko parakstu un laika zīmogu vai iesniedz elektroniskus papīra formas dokumentu faksimilattēlus ar visām oriģināla dokumenta grafiskajām un citām īpatnībām. Ja iesniegti oriģināla papīra dokumenta faksimilattēli, Pretendentam pēc Pasūtītāja pieprasījuma vienas dienas laikā jāiesniedz oriģinālie papīra formas dokumenti. 
5.5. Pretendents tiesīgs iesniegt šifrētus dokumentus. Ja iesniegti šifrēti dokumenti, Pretendents ne vēlāk kā 30 minūšu laikā pēc piedāvājumu iesniegšanas termiņa beigām Pasūtītāja kontaktpersonai nosūta derīgu elektronisko atslēgu vai paroli šifrētā dokumenta atvēršanai. 

1. Līguma nosacījumi:
0.1. Maksimāli pieļaujamā līgumcena 9999,99 EUR (bez pievienotās vērtības nodokļa); 
0.2. Līguma izpildes laiks 12 mēneši no līguma spēkā stāšanās dienas vai līdz maksimāli pieļaujamās līgumcenas sasniegšanai;
0.3. Līguma izpildes vieta ir piegādātāja mazumtirdzniecības vieta vai cita piegādātāja norādīta vieta ne tālāk kā 15 km no Pasūtītāja juridiskās adreses Uzvaras iela 6, Bauska, Bauskas novads;
0.4. Apmaksa tiek veikta pa daļām 10 (desmit) darba dienu laikā pēc pasūtījuma piegādes dienas un rēķina saņemšanas dienas, pārskaitot samaksu Izpildītāja norādītajā bankas kontā.


1. Prasības pretendentam
1.1. Pretendents ir fiziska vai juridiska persona, vai šādu personu apvienība, kura līdz līguma slēgšanas dienai ir reģistrēta, licencēta un/vai sertificēta atbilstoši attiecīgās valsts normatīvo aktu prasībām, tiesīga nodarboties ar komercdarbību un piegādāt Pasūtītājam nepieciešamās preces;
1.2. Pretendentam, personu apvienības dalībniekam (ja piedāvājumu iesniedz personālsabiedrība vai personu apvienība) vai apakšuzņēmējam, ir vismaz viena pārtikas preču mazumtirdzniecības vieta (veikals, kafejnīca, vai cita), kas atrodas ne tālāk kā 15 km no Pasūtītāja juridiskās adreses Uzvaras iela 6, Bauska, Bauskas novads.

8. Iesniedzamie dokumenti:
8.1. Pieteikums dalībai cenu aptaujā, atbilstoši 2.pielikumam;
8.2. Tehniskais un Finanšu piedāvājums, atbilstoši 1.pielikumam.

9. Pasūtītāja un pretendenta tiesības un pienākumi.
9.1. Pasūtītājam ir tiesības pieprasīt un pretendentam pienākums sniegt papildu informāciju;
9.2. Pretendentam ir tiesības līdz piedāvājumu iesniegšanas termiņa beigām grozīt vai atsaukt savu piedāvājumu;
9.3. Pasūtītājs informē visus pretendentus par pieņemto lēmumu trīs darba dienu laikā no lēmuma pieņemšanas dienas nosūtot paziņojumus uz pretendentu norātām e-pasta adresēm. 
10. Piedāvājuma izvēles kritērijs
Saimnieciski visizdevīgākais piedāvājums tiek noteikts saskaņā ar šādiem kritērijiem un metodiku:
	Nr.
p.k.
	Vērtēšanas kritērijs
	Maksimālais punktu skaits
	Vērtēšanas metodika

	1.
	Finanšu piedāvājumā uzskaitīto preču vienību cenu summa, EUR bez PVN (C)
	70
	C = Cx / Cy * 70, kur:
Cx - zemākā vienību cenu summa;
Cy - vērtējamā vienību cenu summa;
C - vērtējamā kritērija iegūtais punktu skaits
Apgrieztās proporcionalitātes princips

	2.
	Atlaide precēm, % (A)
	30
	A = Ax / Ay * 30, kur:
Ax - vērtējamā atlaide;
Ay - lielākā atlaide;
A - vērtējamā kritērija iegūtais punktu skaits
Proporcionalitātes princips

	Maksimālais iespējamais kopējais punktu skaits (P)
	100
	P=C+A
Tiek summēts katra kritērija vērtējums, kas noapaļots līdz divām zīmēm aiz komata.



11. Informācija par līgumu
11.1. Pasūtītājs slēdz līgumu ar izraudzīto pretendentu.
11.2. Pasūtītājs ir tiesīgs neslēgt līgumu, ja pretendenta piedāvātā līgumcena pārsniedz Pasūtītājam pieejamo finansējumu.
11.3. Līgumu sagatavo Pasūtītājs un iesniedz to pretendentam, kuram piešķirtas līguma slēgšanas tiesības.
11.4. Ja Iepirkumā izraudzītais Pretendents 10 dienu laikā nenoslēdz līgumu ar Pasūtītāju, Pasūtītājs ir tiesīgs pieņemt lēmumu slēgt līgumu ar nākamo pretendentu, kurš iesniedzis saimnieciski izdevīgāko piedāvājumu.

12. PIELIKUMI
Nolikumam pievienoti šādi pielikumi:
	1. pielikums    
	Tehniskā specifikācija/Tehniskais un Finanšu  piedāvājums

	2. pielikums    
	Pretendenta pieteikums

	
	





Bauskas novada pašvaldības iestādes
“Bauskas apvienības pārvalde”  vadītājas vietniece 			                    D.Šķiliņa

